
РЕПУБЛИКА СРБИЈА
ОПШТИНА ЖИТОРАЂА
OПШТИНСКА УПРАВА
Бр. 111-2619/2026-01
Дана, 04.09.2026.године
Ж и т о р а ђ а

На основу члана 4.ст.8., члана 79., члана 82.ст.4. и члана 94. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон),  члана 3.ст.1. и члана 8.ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије”, бр.107/2023), и сагласности Комисије за давање сагласности за ново запошљавање и додатно радно ангажовање код корисника јавних средстава, Закључак 51 Број 112-7569/2026 од 29. јула 2026.године начелник Општинске управе општине Житорађа, доноси

     Р Е Ш Е Њ Е
о попуњавању извршилачког  радног места путем Јавног конкурса 
у Општинској управи општине Житорађа


1. [bookmark: _Hlk153025781]Попуњава се радно место ,,Грађевински инспектор и саобраћајни инспектор“, у звању саветник, у организационој јединици Одељење за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине - Одсек за инспекцијске послове, предвиђено под редним бројем 23. Правилника о организацији и систематизацији радних места у Општинској управи и Општинском правобранилаштву општине Житорађа (,,Службени лист града Ниша“ бр. 69/2026 и 76/2026).

2. Извршилачко радно место наведено у тачки 1.овог диспозитива попуниће се путем  ЈАВНОГ конкурса.
О б р а з л о ж е њ е

Чланом 4. ст.8. Закона о запосленима у аутономним покрајинама и јединицама локалне самоуправе, прописано је да права и дужности у име послодавца врши начелник градске или општинске управе ако је образована као јединствени орган, односно начелник управе за поједине области  или начелник управе градске општине односно руководилац који руководи службом или организацијом или орган надлежан за његово постављање.
Чланом 3.ст.1.Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да руководилац органа, службе или организације у којој се радно место попуњава (у даљем тексту: руководилац), доноси решење о попуњавању радног места спровођењем интерног, односно јавног конкурса, водећи рачуна о томе да су испуњени сви законски услови у погледу допуштености попуњавања радног места.
Чланом 79. Закона о запосленима у аутономним покрајинама и јединицама локалне самоуправе, прописано је да радно место може да се попуни када се испуне два услова: да је радно место предвиђено Правилником и да је његово попуњавање предвиђено Кадровским планом за текућу годину.
Радно место из тачке 1. овог решења предвиђено је Правилником о организацији и систематизацији радних места у Општинској управи и општинском правобранилаштву општине Житорађа (,,Службени лист града Ниша“ бр. 69/2026 и 76/2026) и попуњавање наведеног радног места је предвиђено Кадровским планом општине Житорађа, чиме су испуњени услови из члана 79. Закона о запосленима у аутономним покрајинама и јединицама локалне самоуправе.
Решењем начелника Општинске управе бр. 111-2254/2026-01 од 14.08.2026.године  покренут је поступак за попуњавање извршилачког радног места ,, Грађевински инспектор и саобраћајни инспектор“, у звању саветник у Општинској управи општине Житорађа путем интерног конкурса.
Интерни конкурс бр. 111-2277/2026-01 објављен је дана 17.08.2026.године.
Конкурсна комисија доставила је Извештај о неуспеху интерног конкурса бр.02-2532/2026-01 од 27.08.2026.године,  јер по истом није било пријава, те је на основу извештаја донето Решење о неуспеху интерног конкурса бр. 111-2553/2026-01 од 28.08.2026.године.
Чланом 82.ст.4.Закона о запосленима у аутономним покрајинама и јединицама локалне самоуправе, прописано је да ако интерни конкурс није успео, обавезно се спроводи јавни конкурс.
Чланом 94. Закона о запосленима у аутономним покрајинама и јединицама локалне самоуправе, прописано је да се Јавни конкурс спроводи ради попуњавања радних места службеника и намештеника, као и за пријем приправника.
Чланом 8.ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да се јавни конкурс спроводи ако извршилачко радно место није попуњено интерним конкурсом.

Имајући у виду да Интерни конкурс није успео, упражњено извршилачко радно место ,,Грађевински инспектор и саобраћајни инспектор“, у звању саветник, у организационој јединици Одељење за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине - Одсек за инспекцијске послове, попуњаваће се спровођењем Јавног конкурса.

На основу наведеног одлучено је као у диспозитиву решења.

Решење доставити:
- Одељењу за УЉР
- архиви.
Начелик Општинске управе
   _____________________________
	       Љубиша Филиповић 

